मूली बोना सामान्य समस्यायें बीज बोने की तैयारी
सतह से इनकी गहराई 1/2 इंच (12.5 मिलीमीटर) होनी चाहिए और ये एक दूसरे से 1 इंच (25 मिलीमीटर) की दूरी पर होने चाहिए । जब वे अंकुरित होना शुरु हों, तो आप उनकी दूरी को बढ़ाकर 2 इंच (5 सेंटीमीटर) कर सकते हैं, जिससे उन्हें अधिक स्थान मिलेगा । मूली की पंक्तियों (rows) के बीच की दूरी 1 फुट (30 सेंटीमीटर) होनी चाहिए ।  जब मूली 1 इंच तक उग जाए, तब आपको उनकी छंटाई करनी होगी । एक छोटी कैंची से मूली के सिर को काटें ।  यदि आप एक बड़ी मूली की बुआई कर रहे हैं, तो आपको बीजों को सतह से 1 1/2 इंच की गहराई पर बोना होगा । मूली के पौधे को बाकी पौधों के साथ लगाना ठीक रहता है, क्योंकि वे बाकी पौधों से कीड़ों को दूर रखती हैं और वे अधिक तेजी से उग सकते हैं । इन्हें गाजर, चुकंदर, और बंदगोभी के साथ उगाएं । मूली के पौधे की सतह को नम रखें, लेकिन ज्यादा न भिगोएं । मूली को अक्सर और समान रूप से पानी देने से वह जल्दी से उग सकेगी; यदि मूली बहुत धीमी गति से उगे, तो उसका स्वाद तीखा और लकड़ी के समान होगा । मूली के पौधे की सतह पर इच्छानुसार खाद डालें । यदि आप उन्हें समान रूप से पानी न दें (उदाहरण के लिए, कुछ दिनों तक उन्हें पानी न देना और फिर एकदम से उन्हें पानी से डुबा देना), तो मूलियों में दरारें पड़ सकती हैं । जब मूलियों की जड़ें चौड़ाई में 1 इंच (2.5 सेंटीमीटर) हो जाएं, तो उन्हें निकाला जा सकता है, हालांकि उनके पकने के समय को सुनिश्चित करने के लिए आप बीज के पैकेट पर निर्देशों को भी पढ़ सकते हैं । फसल निकालने के लिए, अपने हाथ से पौधे को जमीन से ऊपर खींचें ।  आप मिट्टी हटाकर देख सकते हैं कि मूली उग चुकी है कि नहीं । यदि वह उग चुकी है, तो कुछ मूलियों को बाहर खींचें और उन्हें चखें । ऐसा करने से आप जान जाएंगे कि क्या उनकी कटाई की जा सकती है कि नहीं । अधिकांश जड़ों वाली सब्जियों के विपरीत, मूलियों को जमीन में नहीं छोड़ा जा सकता है, क्योंकि वे कठोर हो सकती हैं । अपने हाथों के प्रयोग से मूली से मिट्टी को हटाएं, और फिर उन्हें 2 सप्ताह के लिए एक ठंडी, अंधेरी जगह पर रखें । खाने से पहले, उन्हें पानी के साथ धो लें । ऐसे विभिन्न कवक हैं जो आपकी मूली को खराब कर सकते हैं जिससे उसका स्वाद बहुत खराब हो सकता है । आमतौर पर, कवक समस्याओं के संकेत साफ होते हैं जिनकी पहचान करके आप उन्हें हल कर सकते हैं ।  यदि मूली के पत्तों पर हल्के पीले और भूरे रंग के दाग दिखाई दें, तो पत्तों पर धब्बे (leaf spot) हो सकते हैं, जिसे सेप्टोरिया (Septoria) के धब्बे भी कहा जाता है, जो की एक कवक रोग होता है । यदि ऐसा है, तो सुनिश्चित करें कि उस मिट्टी में पानी ठीक से रिस सकता है जिसमें आपके पौधे लगे हुए हैं (पानी सतह पर एकत्रित नहीं होना चाहिए) और जैविक खाद्य पदार्थ (खाद) डालें । संक्रमित मूलियों को निकालें । इस समस्या से बचने के लिए, बारी बारी से अपनी फसलों की जगह बदलते रहें ताकि आप मूलियों को हर बार एक ही जगह पर न लगाएं । इसके अलावा, अपने बगीचे से पौधों के कचरे को (मृत पौधे, घास फूस, आदि) साफ करते रहें । यदि पत्तों के ऊपरी भाग में हल्के हरे रंग के धब्बे नजर आएं, और तल के आसपास एक बैंगनी रंग हो, तो वह फफूंदी (downy mildew) की वजह से हो सकता है, जो कि एक प्रकार का कवक है । संक्रमित पौधों से छुटकारा पाएं और सुनिश्चित करें कि आप पौधों को ज्यादा पानी न दें । मूली की छंटाई करें ताकि वे ज्यादा नजदीक न हों । फफूंदी (downy mildew) से बचने के लिए, सुनिश्चित करें कि आप बारी बारी से अपनी फसलों की जगह बदलते रहें, और अपने बगीचे को पौधों के कचरे से मुक्त रखें । यदि नसों (veins) के बीच मूली के पत्ते पीले रंग के हो जाएं, यदि पत्ते किनारों से भूरे रंग के हो जाएं और ऊपर की ओर मुड़ जाएं, यदि तल से तना गहरे भूरे रंग का हो कर, काले रंग का हो जाए और चिकना हो जाए, तो यह blackleg की वजह से हो सकता है, जो कि एक कवक रोग है । पौधे के सतह की मिट्टी पर खाद की तरह एक जैविक खाद्य पदार्थ डालें, और सुनिश्चित करें कि मिट्टी में पानी ठीक से रिस सकता है (मिट्टी पर पानी एकत्रित नहीं होना चाहिए और पौधों को ज्यादा पानी न दें) । इससे बचने के लिए, सुनिश्चित करें कि आप अपनी फसलों की जगह बदलते रहें । मूली के साथ, केवल कवक से ही समस्याएं उत्पन्न नहीं होती हैं । कुछ कीड़े आपके पौधों पर जा सकते हैं और उन्हें खा सकते हैं जिससे पौधे मुर्झा जाते हैं । अपने बगीचे को पौधों के कचरे से मुक्त रखकर, आप इन कीड़ों से बच सकते हैं । यदि वे फिर भी उत्पन्न हो जाएं तो उन्हें हटाने के कुछ तरीके उपलब्ध हैं ।  यदि आपके पत्ते मुरझाए हुए लग रहे हैं और आप पाएं कि जड़ों में सुरंगें और छेद हैं, तो जड़ों में कीड़े हो सकते हैं । इन छोटे कीड़े रंग में भूरे/सफेद होते हैं, और इनके पैर नहीं होते हैं । मक्खियां पौधों के बगल की मिट्टी में अपने अंडे देती हैं । इनसे छुटकारा पाने के लिए, अपने मूली के पौधों के तल पर चूना या लकड़ी राख डालें । मूली को सूखे मौसम में ही बोएं, ताकि आप कीड़ों के जीवनकाल से बच सकें । यदि मूलियों के पत्तों में छोटे छेद उत्पन्न हो रहे हैं, तो यह झींगुर (flea beetles) की वजह से हो सकता है । इन छोटे कीड़ों का रंग कांस्य या काला हो सकता है और इनकी लंबाई तकरीबन 1.6 मिलीमीटर होती है । इनसे छुटकारा पाने के लिए, डायटोमेसियस (diatomaceous) पाउडर छिड़कें, जो कि एक प्रकार का मुलायम, अवसादी शैल है, जिसे चूर चूर करके आसानी से एक सफेद पाउडर में बदला जा सकता है । यह एक प्राकृतिक कीटनाशक के रूप में कार्य कर सकता है । नियमित रूप से जमीन की खेती भी करते रहें, ताकि आप झींगुर के जीवनकाल को बाधित कर सकें । यदि आपकी मूली के पौधों में सफेद या पीले रंग के धब्बे हैं, यदि पत्तियां कुरूप हैं, या पौधे कमजोर पड़ रहे हैं, तो यह Harlequin bugs की वजह से हो सकता है । ये कीड़े रंग में काले होते हैं और इनपर पीले या लाल या नारंगी रंग के चिह्न होते हैं, और ये मूली के पौधे के ऊतक (tissue) से तरल पदार्थ चूस लेते हैं । इन्हें ढूंढें और सभी कीड़ों और उनके अंडों को नष्ट करें । इन्हें अपने बगीचे से बाहर रखने के लिए, बगीचे से ऐसे घास फूस को हटाएं जिनमें कीड़े उत्पन्न हो सकते हैं । यदि आपकी मूली की पत्तियों का रंग गहरा पीला हो जाए, यदि वे मुड़कर नाज़ुक बन जाएं, तो वह Aster yellows की वजह से हो सकता है, जो कि टिड्डे (leafhoppers) से फैलने वाला एक माइकोप्लाज्मा (mycoplasma) रोग होता है । यदि ऐसा है, तो संक्रमित पौधे या पौधों को हटाएं, और बगीचे से घास फूस को हटाकर टिड्डों की जनसंख्या को नियंत्रित करें । मिट्टी का तापमान, प्रकार, और उसके गीलेपन से मूली के पौधे पर काफी फर्क पड़ता है । समान रूप से पानी दें (ज्यादा पानी न दें), और मिट्टी में पीएच (pH) की मात्रा को बनाए रखें ।  यदि चखने में आपकी मूली का स्वाद बहुत तीखा या कसैला हो, तो हो सकता है कि मिट्टी काफी सूखी हो या मिट्टी का तापमान बहुत गर्म हो (32 डिग्री सेल्सियस से ऊपर) । अपनी जड़ों की रक्षा करने के लिए और मिट्टी को ठंडा करने के लिए, 2-3 इंच पलवार (organic mulch) डालें । अपनी मूलियों को हर 2-3 घंटे में एक बार पानी दें और तबतक प्रतीक्षा करें जबतक मिट्टी कम से कम 4 इंच गहराई तक न सूख जाए । यदि मूली कठोर और रुखी है, तो हो सकता है कि मिट्टी का तापमान बहुत ज्यादा है और आपने पौधे को पर्याप्त पानी नहीं दिया है । सुनिश्चित करें कि जड़ें मिट्टी के साथ ढकी हुई हैं ताकि वह ठंडी रहे और पानी एकसमान रहे । इसके अलावा, यह सुनिश्चित करें कि आप मूलियों को पकने पर निकाल दें, ताकि वे ज्यादा बड़ी न बन जाएं और उनपर दरारें न आ जाएं । कई सब्जियों की तरह, मूली की भी कई किस्में होती हैं, दोनों संकरित (hybrid) और परागण (open-pollinated) । यदि आपको बाग़बानी के बारे में अधिक जानकारी नहीं है, तो चेरी बेल (Cherry Belle) मूली उगाने पर विचार करें; वे सिर्फ 22 दिनों में पक जाती हैं और उनका स्वाद मन्द होता है ।  वसंत की मूली (Spring radish) एक ऐसे प्रकार की मूली है जिससे काफी लोग परिचित हैं (चेरी बेल मूली की तरह, जो बाहर से लाल होती है, और अंदर से सफेद होती है) । आपको यह सुनिश्चित करना होगा कि आप इन्हें वसंत या शरद ऋतु में उगाएं । मूली की यह किस्म सबसे तेजी से पकती है । आमतौर पर गर्मियों की मूली (summer radish) वसंत मूली के समान होती है, लेकिन उसे उगने में अधिक समय लगता है (इसे पकने में तकरीबन 6-8 सप्ताह लगते हैं) । वसंत की मूली और गर्मियों की मूली की तुलना में सर्दियों की मूली (winter radish) काफी बड़ी होती है और इनमें मंड भी ज्यादा होता है और इन्हें उगने में भी अधिक समय लगता है । शरद ऋतु या सर्दियों में कटाई करने के लिए, इन्हें गर्मियों के अंतिम चरण में बोना ठीक रहता है । सर्दियों की मूली में Daikon, और Champions शामिल हैं । Daikon को पकने में 60 दिन लगते हैं, और यह 18 इंच (45 सेंटीमीटर) तक लंबी हो सकती है । मूली को किसी ऐसे स्थान पर बोना चाहिए जहां पर पूरी तरह से धूप हो या आंशिक छाया हो, और मिट्टी ढीली होनी चाहिए और उसमें पानी अच्छी तरह से रिसना चाहिए । मिट्टी से सभी पत्थरों को दूर करें, क्योंकि जड़ें पत्थरों के सम्पर्क में आने पर दो अलग जड़ों में विभाजित हो जाएंगी । बोने से पहले मिट्टी में जैविक खाद्य पदार्थ डालें ।  सुनिश्चित करें कि आपके मूली के पौधों को पर्याप्त सूरज की रोशनी मिल रही है । अन्यथा, वे ऊपर से बड़ी हो जाएंगी और जड़ वाले भाग से बहुत छोटी रह जाएंगी । हालांकि, आपको यह याद रखना होगा कि मिट्टी जितनी गर्म होगी, मूली भी उतनी ही तीखी होगी, और यही कारण है कि आपको गर्मियों के मुख्य चरण के दौरान मूली नहीं उगानी चाहिए । एक और कारण यह है कि बहुत ज्यादा सूरज की रोशनी से मूली फूलने लग जाती है । मिट्टी पत्थरों से मुक्त होनी चाहिए, पानी अच्छी तरह से रिस सकना चाहिए है और उसकी पीएच मात्रा 5.8 और 6.8 के बीच होनी चाहिए । सुनिश्चित करें कि आप मिट्टी में काफी ज्यादा जैविक खाद्य पदार्थ (खाद) का उपयोग करें । मूली एक ठंडे मौसम की फसल है और इन्हें वसंत और शरद ऋतु में बोना सर्वश्रेष्ठ रहता है । मूली को गर्मी के महीनों में उगाने से वह ठीक तरह से नहीं उग पाएगी । आप पहली फसल को वसंत ऋतु के अंतिम पाले से 2 सप्ताह पहले बो सकते हैं, क्योंकि मूली को पाले से ज्यादा फर्क नहीं पड़ता है ।  मूली को गर्म मौसम में न बोएं । इसका मतलब है कि यदि काफी दिन से आपके क्षेत्र का तापमान 15 डिग्री सेल्सियस या उससे ज्यादा है तो मूली को तबतक न बोएं जबतक मौसम ठंडा न हो जाए । वसंत की मूली को अंकुरित होने में तकरीबन 5 दिन लगते हैं और 3-4 सप्ताह के बाद उसकी फसल निकाली जा सकती है । क्योंकि मूली काफी जल्दी उगती है, बगीचे में उनका प्रयोग एक चिह्नक के रूप में किया जा सकता है, इसलिए उन्हें धीमी गति से उगने वाली सब्जियों के साथ लगाने पर विचार करें ।
मूली के बीज बोएं: मूली को उगते वक्त पानी दें: मूली की फसल निकालें: मूलियों को साफ करके एकत्रित करें: कवक (fungi) की समस्याओं को हल करें: समस्याग्रस्त कीड़ों से छुटकारा पाएं: अपनी मिट्टी की जांच करें: निर्णय लें कि आप किस किस्म की मूली बोना चाहते हैं: बोने के लिए सही स्थान चुनें: मूली बोने का शिड्यूल बनाएं:
https://www.wikihow.com/Grow-Radishes https://www.wikihow.com/Grow-Radishes https://www.wikihow.com/Grow-Radishes
Growing Your Radish Troubleshooting Your Radish Preparing to Plant